Prasība, kas celta 2021. gada 20. janvārī – Beveland/EUIPO – Super B (“BUCANERO”)
(Lieta T-29/21)
Valoda, kādā sagatavots prasības pieteikums – spāņu
Lietas dalībnieki
Prasītāja: Beveland, SA (Sant Joan les Fonts, Spānija) (pārstāvis: J. Carbonell Callicó, advokāts)
Atbildētājs: Eiropas Savienības Intelektuālā īpašuma birojs (EUIPO)
Otra procesa EUIPO Apelācijas padomē dalībniece: Super B, SL (Talavera de la Reina, Spānija)
Informācija par procesu EUIPO
Strīdus preču zīmes īpašniece: otra procesa EUIPO Apelācijas padomē dalībniece
Attiecīgā strīdus preču zīme: vārdiska preču zīme “BUCANERO” – Eiropas Savienības preču zīme Nr. 390 641
Process EUIPO: spēkā neesamības atzīšanas process
Apstrīdētais lēmums: EUIPO Apelācijas piektās padomes 2020. gada 5. novembra lēmums lietā R 1046/2020-5
Prasījumi
Prasītājas prasījumi Vispārējai tiesai ir šādi:
atcelt apstrīdēto lēmumu, skaidri atzīstot Eiropas Savienības (vārdiskas) preču zīmes Nr. 390 641 “BUCANERO” spēkā neesamību attiecībā uz visām reģistrētajām precēm, kas ietilpst 32. un 33. klasē;
piespriest EUIPO un apstrīdētās preču zīmes īpašniecei SUPER B, S.L. atlīdzināt visus tiesāšanās izdevumus Vispārējā tiesā, tostarp arī izdevumus spēkā neesamības atzīšanas procesā EUIPO.
Izvirzītie pamati:
Eiropas Parlamenta un Padomes Regulas (ES) Nr. 2017/1001 18. un 58. panta pārkāpums.
____________